మార్కె‌ట్లో‌కి ‘కొత్త నీరు’
-  'వూరా' పేరుతో విపణిలోకి 'సిల్వర్‌ యాడెడ్‌ ఆల్కలైన్‌ వాటర్‌'
- దేశంలోనే మొట్టమొదటిసారిగా అందుబాటులోకి 
-  రోగనిరోధకశక్తిని పెంచే అద్భుత జలంగా మన్ననలు
-  అనతి కాలంలోనే ప్రజల నుంచి అపూర్వ ఆదరణ
-  సేవాభావంతో బాటిల్స్‌, బబుల్స్‌ రూపంలో సరఫరా
-  దేశ వ్యాప్తంగా విస్తరిస్తాం: సీఈఓ రవిచంద్ర
-నవతెలంగాణ,వాణిజ్య విభాగం
'వూరా' సిల్వర్‌ యాడెడ్‌ ఆల్కలైన్‌ వాటర్‌..
       ఇప్పుడు హైదరాబాద్‌తో పాటు నగర శివారు ప్రాంతాలలో బాగా సందడి చేస్తున్న సరికొత్త నీటి బ్రాండ్‌. 'తాగునీరు కేవలం దప్పిక తీర్చుకునేందుకు మాత్రమే కాదు.. సిల్వర్‌ యాడెడ్‌ ఆల్కలైన్‌ నీటిని రోజూ సేవించడం వల్ల రోగనిరోధక శక్తిని పెంపొందించుకొని, సంపూర్ణ ఆరోగ్యంగా ఉండవచ్చంటోంది ఈ కొత్త నీటి మాతృ సంస్థ 'వ్యూరా హెల్త్‌కేర్‌ ఇండియా ప్రయివేట్‌ లిమిటెడ్‌'. 'వూరా' విశిష్టతను గురించి సంస్థ ప్రచారం చేసిన మాదిరిగానే.. నీరు సేవించిన వారికి ఆరోగ్యపరంగా మంచి ఫలితాలు కనిపిస్తుండడంతో ఆనతి కాలంలోనే 'వూరా' నీటికి మంచి ఆదరణ లభిస్తోంది. ప్రజారోగ్యాన్ని దృష్టిలో ఉంచుకొని అమెరికా, జపాన్‌, ఆస్ట్రేలియా వంటి పలు దేశాలలో అక్కడి ప్రభుత్వాలు ఈ నీటిని ప్రజలకు విరివిగా అందిస్తున్నాయి. ఈ విషయాన్ని గమనించిన నల్గొండ జిల్లా కోదాడకు చెందిన రవిచంద్ర ఆస్ట్రేలియాలో పని చేస్తున్న కాలంలో ఆల్కలైన్‌ నీటిని గురించి అధ్యయనం జరిపారు. పేదలు ఎక్కువగా ఉన్న తన దేశ ప్రజలకు కూడా వీటిని అందించాలనే దృఢ నిశ్చయంతో హైదరాబాద్‌లో 'వ్యూరా హెల్త్‌కేర్‌ ఇండియా ప్రయివేట్‌ లిమిటెడ్‌'ను స్టార్టప్‌గా ప్రారంభించారు. సంస్థ విశేషాలను గురించి ఆయన 'నవతెలంగాణ'తో ఇలా వివరించారు.
భగీరథ ప్రయత్నం..
   మనిషి శరీరం దాదాపు 70 శాతం నీటితో కూడికొని ఉంటుంది. ఇలా మానవుడు జీవించేందుకు ఎంతో కీలకమైన నీరు స్వచ్ఛమైనది కాకపోతే శరీరం రోగగ్రస్తం అవుతుందని అంటున్నారు సంస్థ 'వూరా' సంస్థ సీఈఓ రవిచంద్ర. మన దేశంలో చాలా మంది ప్రజలు సురక్షితమైన నీటిని సేవించకే 80 శాతం మేర రోగాల బారిన పడుతున్నారని ఆయన ఆవేదన వ్యక్తం చేశారు. ఇదే విషయం తనను బాగా ఆలోచింపజేసేదనీ.. తాను ఆస్ట్రేలియాలో ఉంటున్న రోజుల్లో అక్కడి ప్రభుత్వ ప్రజారోగ్యం దృష్ట్యా ఆల్కలైన్‌ నీటిని సరఫరా చేసే అంశం తనను ఈ దిశగా ఆలోచింప చేసినట్లు ఆయన తెలిపారు. వీటిని మన దేశంలో కూడా అందించేందుకు అవసరమైన పరిజ్ఞానం, యంత్రపరికరాల కోసం ఎంతో ప్రయత్నం చేసిన తరువాత టెక్నాలజీ పేటెంట్‌లు కలిగిన సంస్థ ఆచూకీ లభించినట్లు ఆయన తెలిపారు. భారత్‌లో ఈ నీటిని మార్కెటింగ్‌ చేసుకొనేందుకు అవకాశం ఇవ్వాలని పలు మార్లు విజ్ఞప్తి చేసినప్పటికీ నకిలీల భయంతో సదరు సంస్థ వెనుకడుగు వేసిందని ఆయన వివరించారు. అయితే వారిలో పూర్తి భరోసా నింపేలా హామీ ఇచ్చిన మేరకు అమెరికాకు చెందిన 'వూరా ఇన్‌కార్పొరేటెడ్‌' వారి సౌజన్యంతో ఆల్కలైన్‌ నీటిని భారత్‌కు తీసుకు వచ్చేందుకు వీలు కలిగిందని తెలిపారు. అంటే ఈ నీటిని భారత్‌లో అందుబాటులోకి తెచ్చేందుకు రవిచంద్ర అపర భగీరథ ప్రయత్నమే చేశారన్నమాట. ప్రపంచ ఆరోగ్య సంస్థ (డబ్ల్యూహెచ్‌ఓ), ఎఫ్‌డీఏ సిఫారసుల మేరకు మానవుడు సంపూర్ణ ఆరోగ్యంగా ఉండేందుకు రోగనిరోధక శక్తిని పెంపొందించుకొని సాఫీగా జీవనం సాగించేందుకు తగిన మోతాదులో పీహెచ్‌, వివిధ రసాయన ధాతువుల సమ్మిళితంగా 'వూరా' నీటిని రూపొందిస్తున్నట్లుగా ఆయన తెలిపారు.
నిత్య ఆరోగ్య సమస్యలు దూరం..
   ఆరోగ్యకర ధాతువులను జోడించి మార్కెట్లోకి తీసుకువచ్చిన 'వూరా' ఆల్కలైన్‌ నీటిని త్రాగడం వల్ల జీర్ణకోశ బాధలు, అజీర్తి, కిడ్నీలు, కీళ్లు, గుండె సంబంధిత ఆరోగ్య సమస్యలు చాలా వరకు దూరం కానున్నట్లు పలు సంస్థలు నిర్ధారించాయి. దీనికి తోడు కేన్సర్‌, ఆస్తమా, గుండె జబ్బులు దూరం కానున్నట్లు కూడా పరిశోధనల్లో తేలింది. ప్రజారోగ్యం రిత్యా 'వూరా' నీటిని ప్రజలకు విరివిగా అందుబాటులో ఉంచునున్నట్లు రవిచంద్ర తెలిపారు
లాభం కన్నా .. ప్రజారోగ్యమే మిన్న..
     అధిక మొత్తంలో లాభాలను ఆర్జించడమే ధ్యేయంగా తమ సంస్థ పని చేయడం లేదని రవిచంద్ర వివరించారు. అందుకే సాధారణంగా మార్కెట్లో ఇతర మినరల్‌ వాటర్‌ సంస్థలు అందిస్తున్న తక్కువ ధరలకే నాణ్యమైన, ఖరీదైన ఆల్కలైన్‌ నీటిని అందిస్తున్నట్లు ఆయన తెలిపారు. సేవాభావంతో బాటిల్స్‌, బబుల్స్‌ రూపంలో సరఫరా చేస్తున్నట్లు వెల్లడించారు. అందరికీ తమ వూరా నీటిని అందుబాటులో ఉంచాలనే దీర్ఘకాలిక లక్ష్యంతో సంస్థ పని చేస్తోందని అన్నారు. అనుకున్నట్లుగానే ప్రజల నుంచి మంచి స్పందన లభిస్తున్నట్లు వివరించారు. ప్రారంభించిన కేవలం 3 నెలల కాలంలోనే ప్రజల నుంచి మంచి ఆదరణ లభిస్తున్నట్లు తెలిపారు. రానున్న రోజుల్లో తెలంగాణ, ఏపీ రాష్ట్రాలతో పాటు నిధుల సమీకరణ మేరకు దేశ వ్యాప్తంగా 'వూరా'ను అందరికీ అందుబాటులోకి తేనున్నట్లు వివరించారు.
మీ స్నేహితులకు రికమెండ్ చెయ్యండి